ศาลแพ่ง ยกฟ้อง คดีโรงงานสับปะรดกระป๋องฟ้อง 2 ทนายความสิทธิฯ เหตุทำตามหน้าที่ทนายโดยสุจริต
ศาลแพ่ง ยกฟ้อง คดีโรงงานสับปะรดกระป๋องฟ้อง 2 ทนายความสิทธิมนุษยชน เหตุทำตามหน้าที่ทนายความโดยสุจริตไม่ละเมิดบริษัท25 ธ.ค.2562 มูลนิธิผสานวัฒนธรรม รายงานว่า เมื่อวันที่24ธ.ค.ที่ผ่านมา ศาลแพ่งได้อ่านคำพิพากษา คดีระหว่างบริษัทเนเชอรัล ฟรุต จำกัดโจทก์ ฟ้อง แอนดรู โจนาธาน ฮอลล์(Mr. Andrew Jonathan Hall)หรืออานดี้ ฮอลล์ นักเคลื่อนไหวเพื่อสิทธิแรงงานข้ามชาติชาวอังกฤษ เป็นจำเลยที่1ทนายความสิทธิมนุษยชนสองคน คือ ทนายความนคร ชมพูชาติ เป็นจำเลยที่ 2 และทนายความศิรา โอสถธรรมเป็นจำเลยที่ 3 ฐานละเมิด เรียกค่าเสียหายจำนวน 50 ล้านบาท มูลเหตุเกี่ยวเนื่องจากการทำหน้าที่ทนายความในคดีพิพาทระหว่างของ อานดี้ ฮอลล์ กับ บริษัท เนเชอรัล ฟรุต ฯ หลายคดี โดยคดีนี้ก่อนการสืบพยานบริษัทได้ถอนฟ้อง อานดี้ ฮอลล์ ไปก่อนเนื่องจากไม่ได้อยู่ในประเทศไทยโดยในวันนี้ ศาลแพ่งได้อ่านคำพิพากษายกฟ้องบริษัท เนเชอรัล ฟรุต จำกัด หรือโรงงานสับปะรดกระป๋องโดยให้เหตุผลสรุปว่า ทนายความนคร ชมพูชาติ และทนายความศิรา โอสถธรรม ซึ่งเป็นจำเลยในคดีนี้ ได้กระทำการตามหน้าที่ที่ได้รับมอบหมายจาก อานดี้ ฮอลล์ โดยสุจริต ไม่ได้ละเมิดต่อบริษัทจึงมีคำพิพากษายกฟ้องข้อพิพาทสืบเนื่องมาจากกรณีที่บริษัทได้ดำเนินคดีอาญาและคดีแพ่งกับ อานดี้ ฮอลล์ หลายคดี โดยกล่าวหาว่ามีส่วนในการส่งข้อมูลให้กับองค์กรฟินน์ วอช(Finn Watch)ซึ่งเป็นองค์กรผู้บริโภค ประเทศฟินน์แลนด์ ว่าบริษัทละเมิดสิทธิแรงงานข้ามชาติในการผลิตผลไม้กระป๋องที่ส่งไปจำหน่ายในตลาดยุโรป มีผลทำให้บริษัทได้รับความเสียหาย ยอดสั่งซื้อและจำหน่ายสินค้าดังกล่าวลดลงอย่างมาก โดยทนายความนคร ชมพูชาติ และทนายความศิรา โอสถธรรม จำเลยในคดีนี้ ได้รับการสนับสนุนจากกลุ่มองค์การด้านแรงงานและสิทธิมนุษยชนให้เป็นทนายความแก้ต่างให้แก่ อานดี้ ฮอลล์ จนชนะหลายคดีคดีนี้สืบเนื่องมาจากเมื่อวันที่18กรกฎาคม2556บริษัทได้ร้องทุกข์ต่อพนักงานสอบสวน สถานีตำรวจนครบาลบางนา ให้ดำเนินคดีอาญากับ อานดี้ ฮอลล์ ในข้อหาหมิ่นประมาท ตามประมวลกฎหมายอาญา มาตรา326 โดยกล่าวหาว่ามีการให้สัมภาษณ์สำนักข่าวอัลจาซีร่าในงานวิจัยที่เกี่ยวข้องกับบริษัททำให้บริษัทเสียหาย ต่อมาเมื่อวันที่18มิ.ย.2557พนักงานอัยการ ได้ยื่นฟ้อง อานดี้ ฮอลล์ เป็นคดีอาญาหมายเลขดำที่2051/2557ต่อศาลจังหวัดพระโขนง ขอให้ลงโทษตามประมวลกฎหมายอาญา มาตรา326 คดีถึงที่สุดโดยศาลชั้นต้น ศาลอุทธรณ์ และฎีกามีคำพิพากษายกฟ้องเมื่อวันที่ 31 พ.ค. 2560 อานดี้ ฮอลล์ ได้มอบอำนาจให้ทนายความนคร ชมพูชาติ ยื่นฟ้องคดีอาญาหมายเลขดำที่ อ.2248/2560คดีหมายเลขแดงที่1564/2561ต่อศาลจังหวัดพระโขนง ระหว่างแอนดี้ ฮอลล์ โจทก์ บริษัทเนเชอรัล ฟรุต จำกัด ที่1กับพวกรวม4คน จำเลย ข้อหา แจ้งความเท็จ ฟ้องเท็จ โดยมีการแต่งตั้งทนายความศิรา โอสถธรรม เป็นทนายความ ซึ่งคดีนี้ศาลจังหวัดพระโขนงและศาลอุทธรณ์มีคำพิพากษายกฟ้อง คดีถึงที่สุดจากเหตุดังกล่าวบริษัทอ้างว่า นคร ชมพูชาติ และ ศิรา โอสถธรรม ซึ่งเป็นทนายความของ อานดี้ ฮอลล์ ได้เสนอความเห็นและแนะนำ อานดี้ ฮอลล์ เป็นเหตุให้ อานดี้ ฮอลล์ ตัดสินใจฟ้องคดีอาญาต่อบริษัทกับพวกเพื่อให้รับโทษทางอาญาโดยไม่สุจริต ทำให้บริษัทเสื่อมเสียชื่อเสียง และทางทำมาหาได้ จึงฟ้องเป็นคดีนี้ต่อศาลแพ่งเพื่อเรียกค่าเสียหายอานดี้ ฮอลล์ และทนายความทั้งสองให้ร่วมกันชดใช้ค่าเสียหายเป็นเงินรวม50ล้านบาทมูลนิธิผสานวัฒนธรรม ให้ข้อมูลเพิ่มเติมด้วยว่า ในระยะหลายปีที่ผ่านมาลูกจ้าง รวมทั้งแรงงานข้ามชาติจำนวนมากที่ร้องเรียนเพื่อเรียกร้องความเป็นธรรมเนื่องจากถูกนายจ้างละเมิดสิทธิแรงงาน ได้ถูกนายจ้างดำเนินคดีในข้อหาหมิ่นประมาท แจ้งความเท็จ หรือฟ้องเท็จ เช่นเดียวกับนักปกป้องสิทธิมนุษยชน(Human Right Defender)และผู้นำชุมชนที่ถูกบริษัทธุรกิจ เจ้าของโรงงาน ดำเนินคดีในลักษณะเดียวกัน เนื่องจากบทบาทในการปกป้องสิทธิมนุษยชนของกลุ่มคนชายขอบ เช่น ร้องเรียนว่าโรงงานก่อมลภาวะให้แก่ชุมชน การดำเนินคดีในลักษณะนี้ถือว่าเป็นการที่ภาคธุรกิจฟ้องคดีเพื่อกลั่นแกล้งไม่ให้ประชาชนตรวจสอบการดำเนินการที่ไม่ชอบของภาคธุรกิจ หรือขัดขวางไม่ให้ประชาชนเข้าถึงความเป็นธรรม ปิดกั้นการเปิดเผยหรือเผยแพร่การละเมิดสิทธิมนุษยชนเพื่อไม่ให้สังคมและคู่ค้าทางธุรกิจรับทราบการละเมิดสิทธิมนุษยชน อันเป็นการดำเนินธุรกิจที่ไม่รับผิดชอบต่อสังคมและคู่ค้ารวมทั้งผู้บริโภคในห่วงโซ่การอุปทาน โดยที่ไม่ได้หวังผลใดๆ ทางคดี แต่ต้องการจะใช้ศาลเป็นกำบังเพื่อใช้ประโยชน์ใช้ศาลเป็นเครื่องมือ ในการทำให้เกิดความกลัวและไม่กล้าใช้สิทธิพลเมือง หรือสิทธิตามกฎหมาย หรือทำหน้าที่ เพื่อปกป้องประโยชน์สาธารณะ (Strategic Lawsuit Against Public Participation: SLAPP) อันเป็นการขัดต่อหลักการธุรกิจกับสิทธิมนุษยชนของสหประชาชาติ และของประเทศไทย โดยที่รัฐไทยยังไม่มีมาตรการที่มีประสิทธิภาพในการป้องกันหรือแก้ไขการฟ้องคดีเพื่อกลั่นแกล้งประชาชนในลักษณะดังกล่าวแต่อย่างใด
ศาลแพ่ง ยกฟ้อง คดีโรงงานสับปะรดกระป๋องฟ้อง 2 ทนายความสิทธิมนุษยชน เหตุทำตามหน้าที่ทนายความโดยสุจริตไม่ละเมิดบริษัท25 ธ.ค.2562 มูลนิธิผสานวัฒนธรรม รายงานว่า เมื่อวันที่ 24 ธ.ค.ที่ผ่านมา
SLAPP,ฟ้องปิดปาก,มูลนิธิผสานวัฒนธรรม,บริษัทเนเชอรัล ฟรุต จำกัด,อานดี้ ฮอลล์,ศิรา โอสถธรรม,นคร ชมพูชาติ